
Delegering av tilsettingsmyndighet for tekniske/administrative stillinger til fakultetene/NFH
1.0 Bakgrunn


Universitetsdirektøren har gjennomført en kartlegging av lønns-og personalområdet ved Universitetet i Tromsø (UiTø). Målet har vært å avdekke forbedringspotensialer i alle arbeidsledd, samt effektivisere rutiner og beslutningsprosesser. Med utgangspunkt i en ekstern rapport,
 fremmet i 2002 en arbeidsgruppe ved Personal-og økonomiavdelinga (PØA) forslag til ulike effektiviserings og forbedringstiltak. Høsten 2003 vurderte en prosjektgruppe de ressursmessige konsekvensene av de foreslåtte tiltakene. Samtidig ble det lagt fram forslag til arbeidsdeling internt i PØA, og mellom PØA og fakultetene/enhetene. Et av forslagene som ble vurdert, var delegering av tilsettingsmyndigheten til fakultetene/enhetene for tekniske administrative stillinger, inkludert bibliotekstillinger (DL 200305468). Universitetsdirektøren legger på denne bakgrunn, fram forslag om å delegere tilsettingsmyndigheten for nevnte stillinger til fakultetene og Norges fiskerihøgskole (NFH). Saken har ikke blitt lagt fram tidligere på grunn av den forrige regjeringens forslag til reformer i arbeidsmiljølov og tjenestemannslov. Det er nå avklart at det ikke blir endringer i tjenestemannsloven.

Til sammenligning ble tilsettingsmyndigheten for undervisnings-og forskerstillinger, unntatt toppstillinger, delegert til fakultetsstyrer og høgskolestyret ved NFH den 01.01.1999 (ref.nr.199701961). I 2004 ga Universitetsstyret fakultetsstyrene og høgskolestyret adgang til å delegere tilsettingsmyndigheten til egne tilsettingsutvalg (DL 200305547-23). Et sentralt punkt i begrunnelsen den gang var at vedtakene burde treffes så nær fagmiljøene som mulig. Et annet viktig argument for delegering var det uforholdsmessig høye tidsbruket på tilsettingssakene. Ønsket var en mer smidig og effektiv administrering av vitenskapelige tilsettinger. 

1.1 Dagens ordning

Tilsetting av tjenestemenn i tekniske/administrative stillinger reguleres av tjenestemannsloven, forvaltningsloven og arbeidsmiljøloven. Framgangsmåte, sammensetning og oppnevning av medlemmer til de nødvendige organer er fastsatt i et personalreglement for universitetet. Personalreglement arbeides fram i forhandlinger med arbeidstakerorganisasjonene, godkjennes av Universitetsstyret og stadfestes av Fornyings-og administrasjonsdepartementet. 

Tilsettingsprosessen for tekniske/administrative stillinger følger prinsippene for alminnelig saksbehandling med en todelt behandling, først i et innstillende organ og deretter i tilsettingsorganet. Dette er regulert i tjenestemannsloven (tjml) §§ 4 og 5. Lokalt sammensatte innstillingsråd ved hver enkelt enhet, som i de fleste tilfeller lar seg bistå av rådgivende komiteer, fremmer skriftlige begrunnede innstillinger til tilsettingsmyndigheten; dvs. et sentralt tilsettingsråd. Universitetsdirektøren, eller den han bemyndiger, er rådets leder. Rådet består dessuten av to arbeidsgiverrepresentanter og to tjenestemannsrepresentanter. Tjenestemannsorganisasjonene har ulike representanter for de ulike stillingsgruppene.
  Saksforberedelsen for tilsettingsorganet ivaretas ved PØA. En eventuell delegering vil bety at det må opprettes lokale tilsettingsråd. 

1.2 Høring

Forslaget om delegering av tilsettingsmyndigheten har vært ute på høring ved fakultetene, NFH, Universitetsbiblioteket (UB) og Tromsø Museum (TMU) (DL-200305468). Høringsrunden viste gjennomgående en positiv holdning. Flere fakultet nevner nettopp det paradoks at fakultetene og NFH i flere år har innehatt tilsettingsmyndigheten for undervisnings-og forskerstillinger, men ikke for tekniske/administrative stillinger. Tilsettingsprosessen for tekniske/administrative stillinger er, med noen få reservasjoner, sammenlignbar med tilsettingsprosessen for vitenskapelige stillinger. Høringsuttalelsene fra fakultet og enheter har vært lagt fram for tjenestemannsorganisasjonene, jfr.informasjons-, drøftings- og forhandlingsmøte den 18. mai 2004 (DL 200400850-9).

1.3 Erfaringer fra Universitetet i Bergen (UiB) og NTNU

Evalueringer av tilsvarende delegering av tilsettingsmyndighet ved UiB og NTNU viser tilfredstillende resultater (DL 200305468). Felles for begge universitetene er at de i all hovedsak har en arbeidsdeling mellom sentraladministrasjonen og fakultetene/enhetene lik den som forslås ved UiTø. De største fakultetene ved UiB har etablert et tilfredsstillende fagmiljø innen personal, mens de små enhetene synes å være mer sårbare på dette punktet. Det kreves et visst omfang av saker for å vedlikeholde et kvalitativt godt kompetansemiljø. En annen positiv effekt av delegeringen ved UiB og NTNU var raskere og smidigere saksflyt. Begge institusjonene hadde i en innkjøringsfase vektlagt tilrettelegging og kompetanseoppbygging på fakultetsnivå.  Erfaringene fra UiB og NTNU underbygger vurderingen som er gjort ved UiTø. 

2.0 Universitetsdirektørens vurderinger

Dagens ordning, med et sentralt tilsettingsråd og ett sekretariat, gir flere fordeler; gode kvalitetssikringsmuligheter, kontinuitet blant involverte medarbeidere, løpende oversikt over administrative tilsettinger og en helhetlig tilsettingspolitikk som de mest sentrale. UiTø`s størrelse har imidlertid etter hvert gjort det vanskeligere å sikre en enhetlig tilsettingspolitikk gjennom styring og kontroll av enkeltsaker. Styringen bør heller gå over til å være basert på utvikling av gode retningslinjer og rutiner, samt god opplæring og samhandling. Delegering av tilsettingsmyndighet behøver derfor ikke føre til svekket kvalitet og utilfredsstillende personalpolitiske løsninger, men kan frigi ressurser til nødvendig utviklingsarbeid. 

2.1 Effektiviseringsgevinst

Delegering vil føre til bedre og mer fleksibel saks-og informasjonsflyt mellom de ulike ledd i tilsettingsprosessen. Videre vil dobbeltarbeid reduseres. Resultatet blir en mer smidig og effektiv administrering av tilsettinger, også for tekniske og administrative stillinger. Effektiviseringsgevinsten er et viktig argument for å delegere tilsettingsmyndigheten. Universitetet kan i dag miste kandidater på grunn av uforholdsmessige lange tilsettingsprosesser. En mer smidig og raskere prosess vil bidra til å styrke Universitetets omdømme og konkurranseforholdet i arbeidsmarkedet. Videre åpner det for andre fordeler; for eksempel redusering av antall midlertidige stillinger. 

2.2 Samordning av ansvar og myndighet 

I tillegg til effektiviseringsgevinsten har Universitetsdirektøren også vektlagt andre fordeler. Ved å legge tilsettingsmyndigheten med tilhørende saksbehandling til fakultetene, vil både innstillings-og tilsettingsprosess ha nærhet til berørte parter. Samtidig fravikes ikke kravet om en todelt tilsettingsprosess, jf. pkt.1.1. Ansvar og myndighet samordnes på samme administrative nivå, og fakultetene/enhetene ansvarliggjøres både i forhold til kvalitet og effektivitet. Det vil etter Universitetsdirektørenes oppfatning bidra til en bedre sammenheng mellom det resultatansvar fakultetsledelsen har, og de virkemidler og fullmakter den har til rådighet.  

2.3 Kompetanseoverføring

I dag finnes det god personal kompetanse ved fakultetene, NFH, TMU og UB. Likevel vil det være nødvendig med opplæring og kompetanseoverføring fra sentraladministrasjonen ved en eventuell delegering. Ivaretakelse av arbeidsoppgaver innen personalområdet krever grunnleggende og god kompetanse om relevant lov og avtaleverk, kunnskap om interne reglementer og rutiner, og oversikt over ulike retningslinjer fra overordnet statlig myndighet. I tillegg kreves et visst omfang av saker for å opprettholde og vedlikeholde et godt kompetansemiljø innen personalområdet.

Universitetsdirektøren arbeider i dag med å oppdatere og utarbeide nødvendig veiledende materiale. Dette arbeidet skal, når det er sluttført, resultere i ”håndbøker” for tilsettingsprosessen i tekniske/administrative stillinger og vitenskapelige stillinger. Universitetsdirektøren vil fortsatt ha det overordnede ansvaret for å opprettholde og oppdatere nødvendig faglig kompetanse innen personalområdet på alle styringsnivå i organisasjonen. Sentraladministrasjonen vil ha en rådgivende funksjon overfor fakultet og enheter. 

2.4 Tilsettingsråd

Som nevnt innledningsvis er Universitetsdirektørens forslag til vedtak hovedsaklig forankret i kartleggingen av lønns-og personalområdet. Men også antall tilsettings saker som er fremmet for det sentrale tilsettingsrådet ved UiTø i 2004, 2005 og 2006 er lagt til grunn for vurderingene. Tallmaterialet, som presenteres både i tabell og figur nedenfor, viser forholdsvis stor variasjon i antall saker mellom fakultet/enheter. Sentraladministrasjonen, Det Medisinske fakultet, NFH,  Det matematisk-naturvitenskapelige fakultet, og Det Samfunnsvitenskapelige fakultet peker seg ut med et forholdsvis stort antall tilsettingssaker gjennom hele tidsperioden, mens de resterende har vesentlig færre saker.

På bakgrunn av dette tallmaterialet, vil universitetsdirektøren i første omgang, foreslå at det opprettes fem tilsettingsråd. Når Universitetet høster erfaringer fra en slik organisering, kan det vurderes å opprette flere tilsettingsråd, eksempelvis ved UB og TMU. Det foreslås et felles råd for Det Samfunnsvitenskapelige fakultet, Det Juridiske fakultet og Det Humanistiske fakultet. Fakultetene er inneforstått med forslaget. 

 Tabell 1.  Antall saker fremmet for tilsettingsrådet fordelt på fakultet/enheter 2004, 2005 og 2006.

	
	Sentral

adm.
	Med.

fak
	Mat.

nat. fak
	NFH
	Sv.

fak
	Hum.

fak
	Jur.

fak
	UB
	TMU
	Utd.no
	Sentre
	Sum

	2004
	17
	24
	5
	14
	10
	0
	2
	5
	3
	8
	1
	89

	2005
	23
	27
	6
	6
	9
	5
	3
	2
	2
	0
	0
	83

	2006

	16
	19
	7
	6
	3
	1
	2
	5
	1
	5
	0
	65

	Sum
	56
	70
	18
	26
	22
	6
	7
	12
	6
	13
	1
	237


Figur 1.  Antall saker fremmet for tilsettingsrådet  2004 og 2005 

Universitetsdirektøren ber om fullmakt, i samråd med fakultet og NFH, å fastsette

tidspunktet for når den nye  ordningen skal tre i kraft. Universitetsdirektøren er ansvarlig for sekretariatsfunksjonen for alle styrer og råd ved institusjonen, og vil se til at overgangen til ny organisering skjer på en god måte. 

3.0 Forslag til vedtak 

Det opprettes fem tilsettingsråd med tilsettingsmyndighet for tjenestemenn i tekniske/administrative stillinger, herunder bibliotekstillinger:

· 1 tilsettingsråd ved Det Medisinske fakultet

· 1 tilsettingsråd ved Norges Fiskerihøgskole

· 1 tilsettingsråd ved Det Matematisk –naturvitenskapelige fakultet
· 1 felles tilsettingsråd for Det Samfunnsvitenskapelige fakultet, Det  Humanistiske fakultet og Det Juridiske fakultet. 

· 1 felles tilsettingsråd for avdelingene i sentraladministrasjonen, Universitetsbiblioteket, Tromsø Museum - Universitetsmuseet, Senter for samiske studier, Senter for miljø- og utviklingsstudier (SEMUT), Senter for kvinne -og kjønnsforskning (KVINNFORSK), Amundsensenteret og de virksomheter som myndighetene etter § 1-4. (4) i lov om Universiteter og høgskoler har bedt Universitet om å være vertsinstitusjon for.

Tromsø, 05.09.2006

	Lasse Lønnum
	

	universitetsdirektør
	

	
	Håvard Bekkelund

	
	personal- og økonomidirektør


� Utarbeidet av PriceWaterHouse Coopers


� Saksbehandlere, bibliotekarer, kontorstillinger, tekniske stillinger og drifts og vedlikeholdsstillinger


� antall tilsettinger fremmet for tilsettingsrådet pr. 15.08.2006

				[1] antall tilsettinger fremmet for Tilsettingsrådet pr. 15.08.2006

